cyanic-selkie/wikianc huggingface dataset:
Žarnjaci
Žarnjaci ili knidarije (lat. Cnidaria) su jedno od dva koljena Coelenterata (dupljari) (polipi i meduze). To su višećelijske životinje, koje imaju zrakastu (radijalnu) ili bilateralnu simetriju. Mjehurastog su oblika, a središnja duplja ima funkciju crijeva. Preko otvora ima vezu sa spoljašnjom sredinom, koji služi i za ulazak hrane i za izbacivanje nesvarenih otpadaka.
Žarnjaci su se, geohronološki gledano, pojavili u kambriju, prije više od 500 miliona godina. Poznato je oko 9000 vrsta ovih životinja, koje uglavnom žive u moru. Dupljari se javljaju u dva oblika kao polipi i kao meduze.
Podjela
Kladogram prema Collinsu (2002)
Hidroidni polipi i meduze (Hidrozoa)
Mnoge hidrozoe karakterizira smjena oblika polipa i meduza, a većinom su morske životinje. Među njima su hidroidi i raskošni mileporini ili mileporni ("hiljaduporni") korali. Svojim krečnjačkim skeletima u plićacima tropskih mora grade koralne sprudove i ostrva – atole. Grabljivice su koje nastanjuju okeanske širine. Poznate su:
Prave meduze (Scifozoa)
Scifozoe poznate su kao prave meduze. Imaju životni ciklus u kojem preovladava stadij meduze. Velićina im je oko 2 cm do 2 m i žive u svim morima. Od stadija meduze polipi hidrozoa se, između ostalog,  razlikuju po  divnim bojama.
Ovoj grupi pripadaju:
Koralni polipi antrozoa
Ove cvjetolike životinje su polipi. Dijele se na:
Heksakoralije
Heksakoralije uključuju morske sase i kamene korale. Morske sase su solitarne životinie koje se drže  pričvršćeno za stijenu, a mogu se osloboditi i preći na drugo mjesto. Kao usisnu kupu koriste sbazni disk. Poznate su:
Korali su obično poznati kao madrepori (šupljikavci). Žive u kolonijama sem mediteranske Coriophilia clava, koja je solitarna. Kolonijalni madreporni korali obrazuju sprudove – atole koji su stanište mnogih vrsta, po čemu se svrstavaju u morske ekosisteme sa najvećom bioraznolikošću.
Oktokoralije
Crveni korali imaju krečnjački skelet, dok su ostali rožnati.
Podgorje (Bileća)
Podgorje je naseljeno mjesto u općini Bileća, Bosna i Hercegovina.
Nikolaj Rimski-Korsakov
Nikolaj Andrejevič Rimski-Korsakov (rus. Николай Андреевич Римский-Корсаков, Tihvin, 18. mart 1844. - Ljubensk, 21. juni 1908.), ruski kompozitor i dirigent
Po zanimanju je bio činovnik mornarice, a godine 1861. upoznaje M.A. Balakireva i priključuje se njegovom muzičkom kružoku (Petorica) i na njegov podsticaj komponuje svoju prvu simfoniju. Godine 1873. napušta vojnu službu, a od 1871. do smrti predavao je kompoziciju i instrumentaciju na Petrogradskom konzervatoriju. Bio je i direktor i dirigent koncerata Besplatne muzičke škole i dirigent Ruskih simfonijski koncerata M.P. Beljajeva. Kao dirigent nastupao je u domovini i inostranstvu gdje je propagirao djela ruskih autora. Kao kompozitor, zagovornik ruskog nacionalnog stila 19. vijeka, sjedinio je rusko nasljeđe sa zapadnjačkim uticajima. Inspiraciju je najčešće nalazio u ruskim temama, zatim istočnjačkom te primjenjivao elemente ruske narodne i crkvene muzike. U operama je izgradio čudesan svijet satkan od fantazije, realnosti, humora i romantike. Svojim orkestralnim stilom uticao je ne samo na svoje učenike već na mnogo širi krug koji dopire do Debussyja i Ravela. Napisao je priručnike "Praktični udžbenik harmonije" i "Osnove orkestracije", te autobiografsko djelo "Hronika mog muzičkog života". Dovršio je Borodinovu operu "Knez Igor" i "Hovanščinu", M. P. Musogorskog, preradio i instrumentirao "Borisa Godunova" i mnoge druge tuđe kompozicije.
Raúl Castro
Raúl Modesto Castro Ruz (rođen 3. juna 1931) kubanski je političar, bivši prvi sekretar Komunističke partije Kube. Mlađi je brat bivšeg kubanskog predsjednika Fidela Castra. Nalazio se i na čelu kubanske vojske.
Gambija
Gambija, službeno Republika Gambija, jest država koja se nalazi na zapadu Afrike. Najmanja je država kopnene Afrike, i otprilike veličine je kao Jamajka. Na sjeveru, istoku i jugu graniči sa Senegalom koji je okružuje dok na zapadu izlazi na obalu Atlantskog okeana, dužinom od oko 50 km.
Plana (Bileća)
Plana je naseljeno mjesto u općini Bileća, Bosna i Hercegovina.
Gambija
Glavni grad države je Banjul.
Plana (Bileća)
Geografija
Naselje Plana nalazi se na tromeđi puta Bileća-Gacko-Stolac.
Gambija
Granice Gambije ugrubo prate tok rijeke Gambija, po kojoj je i država dobila svoje ime. Rijeka teče središtem države i ulijeva se u Atlantski okean.
Plana (Bileća)
Historija
U Plani je istraživana velika kamena gomila (tumuli) iz 5. vijeka p.n.e, iz vremena Ilira i njihovog plemena Deremista. Tada su pronađene dvije brončane kacige, dvanaest kopalja, srebrni nakit,... Kasnije su Rimljani izgradili svoj centar u Plani.
Raúl Castro
Od 24. februara 2008. do 19. aprila 2018. bio je predsjednik Kube, naslijedivši Fidela na toj funkciji.
Gambija
Prostire se na površini od 10.689 km2 a prema popisu iz 2013. godina u Gambiji je živjelo 1.882.450 stanovnika.
Inicijativa za REKOM
Inicijativa za REKOM jest skraćenica punog naziva '''Inicijative za osnivanje Regionalne komisije za utvrđivanje činjenica o ratnim zločinima i drugim teškim povredama ljudskih prava počinjenim na teritoriji bivše SFR Jugoslavije od 1. januara 1991. do 31. decembra 2001. godine''', koju su sporazumno trebale osnovati države na području nekadašnje SFRJ.
Gambija
Dominira poljoprivreda, sa uzgojem stoke, ribarstvom i turizmom. Jedna trećina stanovništva ima prihode ispod linije siromaštva, 1,25 US$ dnevno.
Inicijativa za REKOM
Inicijativa za REKOM je u javnosti zastupljena preko REKOM mreže pomirenja (do 2019. Koalicija za REKOM), koja predstavlja najveću mrežu nevladinih organizacija (više od 2.200 članica) na prostorima država nastalih iz raspada SFR Jugoslavije. REKOM mreža pomirenja je 2019. odustala od daljnjeg insistiranje prema državama nasljednicama SFRJ na osnivanju međuvladine komisije. Tom prilikom je preuzela brigu i odgovornost da sama izradi poimenični popis žrtava ratova nastalih raspadom SFR Jugoslavije. Koordinatorica REKOM mreže pomirenja je Nataša Kandić.
Gambija
Etimologija
Naziv "Gambija" izveden je iz izraza Mandinka Kambra / Kambaa, što znači rijeka Gambija (ili možda od svete riječi Serera "Gamba", posebne vrste kalabaša koja se tuče kad stariji Sererac umre). Nakon nezavisnosti 1965. godine, zemlja je koristila ime Gambija. Nakon proglašenja republike 1970. godine, dugogodišnji naziv države postao je Republika Gambija. Administracija Yahya Jammeha promijenila je dugogodišnji naziv u Islamska Republika Gambija u decembru 2015. Dana 29. januara 2017. predsjednik Adama Barrow promijenio je ime nazad u Republika Gambija.
Inicijativa za REKOM
Historija
Regionalna komisija za utvrđivanje činjenica o ratnim zločinima i drugim teškim povredama ljudskih prava počinjenim na teritoriji bivše SFR Jugoslavije od 1. siječnja 1991. do 31. prosinca 2001. godine (REKOM) je trebala biti službena, međudržavna komisija koju su trebale zajednički osnovati nasljednice nekadašnje SFR Jugoslavije. Kao vansudsko tijelo, REKOM je trebao imati zadatak da utvrdi činjenice o svim ratnim zločinima i drugim teškim kršenjima ljudskih prava u vezi sa ratom; da poimenično popiše sve žrtve u vezi sa ratom i utvrdi okolnosti njihove smrti; da prikupi podatke o mjestima zatvaranja, o osobama koja su protivpravno zatvarana, podvrgavana mučenju i nečovječnom postupanju, kaо i da izradi njihov sveobuhvatan popis; da prikupi podatke o sudbini nestalih, kao i da održi javna slušanja žrtva i drugih lica o nedjelima u vezi sa ratom. Regionalna komisija je trebala da bude nezavisna od svojih osnivača i da se finansira iz donacija.
Proces oko osnivanja REKOM-a započet je debatom o instrumentima za otkrivanje i kazivanje činjenica o prošlosti u maju 2006. godine na Prvom regionalnom forumu za tranzicijsku pravdu u postjugoslavenskim zemljama, koji je održan u Sarajevu, a koji su organizirali Fond za humanitarno pravo iz Beograda, Istraživačko-dokumentacioni centar iz Sarajeva i Documenta – Centar za suočavanje s prošlošću iz Zagreba. Učesnici, predstavnici oko 300 nevladinih organizacija i udruženja porodica nestalih i žrtava iz postjugoslovenskih zemalja, dali su tom prilikom prednost regionalnom pristupu u suočavanju s prošlošću. U međuvremenu je inicijativa o regionalnom pristupu i kontekstu prerasla u inicijativu za osnivanje Regionalne komisije za utvrđivanje i kazivanje činjenica o ratnim zločinima i drugim teškim povredama ljudskih prava na teritoriju bivše SFRJ od 1. siječnja 1991. do 31. prosinca 2001. godine (REKOM).
Koalicija za REKOM
Koalicija za REKOM (alb.: Koalicioni për KOMRA; hrv./ crnog./ slov.: Koalicija za REKOM; eng.: Coalition for RECOM; mak.: Коалицијата за РЕКОМ; srp.: Коалиција за РЕКОМ), punog naziva '''Koalicija za osnivanje Regionalne komisije za utvrđivanje činjenica o ratnim zločinima i drugim teškim kršenjima ljudskih prava na području nekadašnje SFRJ od 1. siječnja 1991. do 31. prosinca 2001. godine''', koalicija je nevladinih organizacija, koja je formirana 28. oktobra 2008. godine u Prištini. Nastala je u okviru Četvrtog regionalnog foruma za tranzicijsku pravdu u postjugoslavenskim zemljama, odlukom 100 organizacija iz Bosne i Hercegovine, Hrvatske, Kosova, Srbije i Crne Gore koji su sudjelovali na forumu – nevladinih organizacija koje se bave ljudskim pravima, organizacija mladih, udruženje porodica nestalih i udruženja bivših logoraša. Time je Inicijativa za osnivanje REKOM-a postala vlasništvo Koalicije za REKOM, a Fond za humanitarno pravo i Documenta – Centar za suočavanje s prošlošću, preuzeli su ulogu servisa za tehničko-administrativnu podršku konsultativnom procesu. Istraživačko-dokumentacioni centar je poslije Četvrtog regionalnog foruma za tranzicijsku pravdu u postjugoslavenskim zemljama istupio iz Koordinacijskog vijeća i odustao od daljeg angažmana i zastupanja Inicijative o osnivanju REKOM-a. U junu 2010. godine, u Koaliciju za REKOM su se uključile nevladine organizacije i udruženja žrtava i veterana iz Sjeverne Makedonije, a potom i nevladine organizacije i udruženja izbrisanih iz Slovenije. Od tada je Koalicija za REKOM okupila 2.200 nevladinih organizacija koje se bave ljudskim pravima, udruženja logoraša, udruženj izbjeglica, udruženja porodica nestalih, umjetnika, književnika, pravnika i drugih istaknutih intelektualaca koji zagovaraju ideju da zemlje nastale na teritoriji bivše SFR Jugoslavije formiraju REKOM, čiji je zadatak da utvrdi činjenice o onome što se dogodilo u neposrednoj prošlosti.
Koalicija za REKOM je u periodu od maja 2006. do 26. marta 2011. godine organizovala sveobuhvatnu društvenu debatu o mandatu REKOM-a. U njoj je sudjelovalo 6.700 predstavnika civilnog društva, uključujući organizacije koje se bave ljudskim pravima, žrtve, porodice žrtava i nestalih, izbjeglice, veterane, logoraše, pravnike, umjetnike, književnike, novinare i druge ugledne pojedince. Održano je 128 lokalnih i regionalnih skupova i osam regionalnih foruma za tranzicijsku pravdu u postjugoslavenskim zemljama. Iznijeti stavovi pretočeni su u Prijedlog Statuta REKOM-a, koji je 26. marta 2011. godine u Sarajevu usvojila Skupština Koalicije za REKOM.
Gambija
Historija
18. februara 1965., Gambia je dobila nezavisnost od Ujedinjenog Kraljevstva i pridružila se Commonwealth-u. Banjul je glavni grad, ali je najveća konurbacija Serekunda. Gambija dijeli historijske korijene sa ostalim zapadnoafričkim državama u vezi sa trgovinom robljem, radi čega je i uspostavljena kolonija na rijeci Gambija, prvo od strane portugalaca, pa zatim britanaca. Relativno stabilna od sticanja nezavisnosti, Gambija doživljava vojnu vlast u 1994. godini.
Inicijativa za REKOM
Koalicija za REKOM
Nakon konsultativnog procesa, započela je druga faza procesa – institucionalizacija Inicijative za REKOM. Ova faza predstavlja prijenos Inicijative za REKOM sa nivoa civilnog društva na politički nivo. Da bi dobila javnu podršku za osnivanje REKOM-a, Koalicija je u maju i junu 2011. godine organizovala peticiju za osnivanje REKOM-a, koju je potpisalo 542.660 građana iz svih postjugoslavenskih država. U listopadu iste godine, 145 umjetnika i intelektualaca iz postjugoslavenskih zemalja uputilo je otvoreno pismo, u kojem su zatražili osnivanje REKOM-a. Pismo su, između ostalih, potpisali: Dino Merlin, Mirjana Karanović, Danis Tanović, Slavenka Drakulić, Slavko Goldstein, Jasmila Žbanić i dr. Potom je Koalicija formirala Tim javnih zagovarača i pokrenuta je akcija REKOM za budućnost. Zagovaranje je rezultiralo odlukom predsjednika, odnosno Predsjedništva Bosne i Hercegovine, da imenuju lične izaslanike za REKOM. Izaslanici su dobili zadatak da analiziraju Statut REKOM-a koji je predložila Koalicija za REKOM i da provjere ustavne i pravne mogućnosti za osnivanje REKOM-a u svakoj pojedinačnoj državi.
Gambija
Geografija
mini|lijevo|200px|Karta Gambije, vidljiva je izduženost zemlje u pravcu istok-zapad
Glavni grad Gambije je Banjul. Većim dijelom graniči sa Senegalom, a malim dijelom izlazi na Atlantski okean.
Inicijativa za REKOM
REKOM mreža pomirenja
Na 9. sjednici, 15. decembra 2019. godine u Zagrebu, Skupština Koalicije za REKOM je donijela odluku o restrukturiranju Inicijative za REKOM i promijeni imena Koalicije za REKOM u REKOM mreža pomirenja (alb.: KOMRA rrjeti i pajtimit; hrv./ crnog./ slov.: REKOM mreža pomirenja; eng.: RECOM Reconciliation Network; mak.: РЕКОМ мрежа за помирување; srp.: РЕКОМ мрежа помирења). Tom odlukom je Statut REKOM-a, usaglašen zajedničkim radom izaslanika predsjednika Hrvatske, Srbije, dva člana Predsjedništva Bosne i Hercegovine, Crne Gore, Kosova i Sjeverne Makedonije i eksperata Koalicije za REKOM 2014. godine, prestao da važi i simbolizira političku volju lidera postjugoslavenskih zemalja da zajednički osnuju REKOM. Razlog za rekonstruiranje inicijative bio je što ne postoji podrška Hrvatske za osnivanje REKOM-a, da pomirenje i osnivanje REKOM-a više nisu prioriteti politike članova Predsjedništva Bosne i Hercegovine iz reda bošnjačkog i hrvatskog naroda, da Republika Srpska ne prihvata presude MKSJ kao osnov za utvrđivanje činjenica o žrtvama i da Slovenija smatra da u toj zemlji nema ratnih žrtava, te nema osnova da učestvuje u popisu ratnih žrtava. Na sjednici je odlučeno da umjesto država, REKOM mreža pomirenja preuzima brigu i odgovornost da izradi poimenični popis žrtava ratova nastalih raspadom SFR Jugoslavije.
Podrška međunarodne zajednice
Evropski parlament je u rezoluciji usvojenoj 19. januara 2011. godine podržao Inicijativu za REKOM, kao inicijativu čiji je proces podizanje svijesti i pomirenja širom Zapadnog Balkana, te tom prilikom pozvao vlasti Srbije i drugih zemalja da pruže podršku toj inicijativi. Parlamentarna skupština je 26. januara 2011. godine usvojila izvješće izvjestioca Komiteta za spoljne poslove Vijeća Evrope Pietra Marcenaro, koji je u tom izvještaju pozvao "sve zemlje u regionu bivše Jugoslavije da učestvuju u osnivanju REKOM-a, neovisno od njihovog statusa, kako bi ta komisija ostvarila funkciju punog pomirenja i priznanja žrtava". Parlamentarna Skupština usvojila je Rezoluciju 1786 (2011.) kojom je posebno istaknuta podrška Inicijativi za REKOM, koja ima za cilj da oda poštovanje i prizna sve žrtve. U svojoj rezoluciji iz 2018. godine Evropski parlament ponovio je svoju potporu Inicijativi za REKOM.
Evropska komisija je 12. oktobra 2011. Inicijativu za REKOM uključila u Strategiju proširenja i izvještaje Europske komisije. Zvanična politička podrška Inicijativi za REKOM istaknuta je i u odjeljku 2.3 izvještaja o napretku za Bosnu i Hercegovinu, Hrvatsku, Sjevernu Makedoniju, Crnu Goru i Kosovo, gdje se naglašava da svaka od tih zemalja "continues to actively support […] the RECOM initiative". Evropska komisija je u izvještaju o napretku Srbije za 2013. godinu navela kako nastavlja s podrškom procesu REKOM. U dokumentu Strategija proširenja i ključni izazovi 2013.-2014., Evropska komisija je pozdravila prvi sastanak izaslanika predsjednika država za REKOM.
Glavni tužilac MKSJ Serge Brammertz je prilikom posjete Hrvatskoj 1. aprila 2012. godine pozdravio Inicijativu za osnivanje REKOM-a. On je tom prilikom poručio: "Inicijative kao što je REKOM važne su zato što ih potiču nevladine organizacije na razini država, i pripadnici civilnog društva, i one mogu nadopuniti rad Haškog suda i lokalnih sudova". Dana 17. maja 2013. šefovi misija OSCE-a u Bosni i Hercegovini i Srbiji su podržali osnivanje REKOM-a, te tom prilikom pozvali na nastavak aktivnosti na tranzicijskoj pravdi i pomirenju kako bi se osigurala regionalna stabilnost i prosperitet.
Organizacija
Najviši pravni akt REKOM mreže pomirenja je Statut. REKOM mrežom pomirenja upravlja Skupština članova Mreže. Članovi Skupštine biraju članove Regionalnog savjeta.
Sastavi Regionalnog savjeta
200px|thumb|[[Nataša Kandić, koordinatorica Regionalnog savjeta]] 200px|thumb|[[Edvin Ćudić|Edvin Kanka Ćudić, član Regionalnog savjeta iz Bosne i Hercegovine]] Regionalni savjet je najviši rukovodeći organ u REKOM mreži pomirenja između dvije Skupštine. Čini ga sedam predstavnika organizacija civilnog društva iz država nastalih raspadom SFRJ. Njegov sastav, izbor članova, način odlučivanja i nadležnosti uređeni su Statutom. Za svoj je rad odgovara Skupštini REKOM mreže pomirenja. Članovi Regionalnog savjeta u javnosti predstavljaju REKOM mrežu pomirenja.
Sastav Tima javnih zagovarača
thumb|200px|[[Dino Mustafić, javni zagovarač REKOM-a u Bosni i Hercegovini ]] 200px|thumb|right|[[Zdravko Grebo, bio je javni zagovarač REKOM-a u Bosni i Hercegovini ]] Za političko zagovaranje su nadležni javni zagovarači, koji svojim javnim i aktivnim angažovanjem u društvu i kod političara u svojim državama zagovaraju i iniciraju potporu osnivanju REKOM-a.
Regionalni forumi i skupštine
200px|thumb|right|10. regionalni forum tranzicione pravde u post-jugoslavenskim zemljama, [[Beograd, 2014.]] Regionalni forumi tranzicione pravde u postjugoslavenskim zemljama se bave izazovima, problemima i aspektima bitnim za tranzicijsku pravdu u postkonfliktnim društvima zapadnog Balkana. Svakom forumu prisustvuje nekoliko stotina aktivista iz regiona. U okviru foruma, redovno se sastaje se i Skupština REKOM mreže pomirenja.
IC 513
Najbliži NGC/IC objekti
Sljedeći spisak sadrži deset najbližih NGC/IC objekata.
Plana (Bileća)
Historija
Avdića džamija u Planoj podignuta je 1617. godine, što je bilo vidljivo iz natpisa koji je uklesan na kamenom luku džamijskih vrata. Više puta je rušena, a u potpunosti u ratu 1992-1995. Ostaci objekta nisu vidljivi na terenu, tako da je samo njegovo lociranje vrlo otežano. Moguće je da se ostaci temeljnih zidova nalaze ispod nivoa terena. Pripadala je tipu jednoprostornih džamija sa sofama i kamenom četverougaonom munarom. Proglašena je 2006. godine za nacionalni spomenik Bosne i Hercegovine, a prvi put još 1952. godine.
NGC 5310
NGC 5310 je zvijezda i nalazi se u sazviježđu Djevica. Prvo otkriće je napravio Phillip Sydney Coolidge 30. aprila 1859. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nihad Krupić
Nihad Krupić je bosanskohercegovački pisac i novinar, rođen 1961. u Bosanskoj Dubici, Bosna i Hercegovina. Trenutno živi sa porodicom u Kanadi.
Biografija
Nihad Krupić je rođen 1961. godine u Bosanskoj Dubici. Osnovnu školu je završio u rodnom gradu a srednju elektrotehničku u Prijedoru. Do početka agresije na Bosnu i Hercegovinu je radio kao privatnik i igrao uspješno fudbal u lokalnom BiH republikancu ¨Borcu¨. 1985. godine je od strane novinara-izvještača ocjenjen kao najbolji centarhalf lige, da bi iste i sljedeće godine igrao za amatersku reprezentaciju Republičke lige Zapad. Odmah po prvim višestranačkim izborima u Bosni i Hercegovini se aktivno uključuje u organizovanje i sprovođenje referenduma kao član glavne komisije grada. Samo nekoliko sedmica po referendumu i međunarodnom priznavanju BiH od strane UN nastaje potpuna blokada Bosanske Dubice od strane srpskih paravojnih jednica i regularne JNA. Proživljavajući teške trenutke u ljetnim i jesenjim mjesecima 1992., glas razuma i nade traži u biblioteci, čitajući mnogo i uz put praveći zapise od kojih su neki i u ovoj knjizi.
Krajem novembra 1992. godine u jednom od mnogobrojnih konvoja skupa sa familijom je protjeran iz rodnog grada.
Prognanički put ga dovodi u Ljubljanu, gdje se odmah uključuje u Društvo Slovenačko Bosanskog prijateljstva ¨Ljiljan¨. Sa ostalim članovima radi na smještanju ranjenika i prognanika iz BiH, organizovanju Izbjegličke Škole na Roškoj, da bi krajem  1993. godine u okviru društva Ljiljan napravio scenografiju i organizaciju najveće humanitarne i sportske priredbe pod nazivom ¨Tebi Bosno Misli Lete¨ Sa zarađenim novcem je nagrađeno 50 nastavnika u izbjegličkoj školi i plaćani hirurški zahvati za nekoliko ranjenika Armije BiH u ljubljanskom kliničkom centru. Uz sve ove aktivnosti Krupić u evropskom izdanju Oslobođenja objavljuje tekst o ratnim stradanjima Bosanske Dubice, a potom nastavlja pisanje u Ljiljanu, BiH Ekskluzivu i Beharu.
U dijaspori
Februara 1994. godine sa familijom dolazi u Vancouver, najveći grad zapadne kanadske provincije Britanska Kolumbija.
Odmah po dolasku u ovaj grad nastavlja da se angažuje na humanitarnom, kulturnom i sportskom organizovanju lokalne bošnjačke zajednice. U Kanadi počinje i ozbiljniji i angažovaniji Krupićev novinarsko literarni rad i njegovi tekstovi, eseji i kratke priče se objavljuju u skoro svim bosanskohercegovačkim novinama u zemlji i inostranstvu, kao i na BiH internet web stranicama, gdje Krupić nailazi na odlične kritike i ocjene od strane čitalaca.
5. vijek p. n. e.
5. vijek p. n. e. je započeo na prvi dan 500. p. n. e. a završio na posljednji dan 401. p. n. e.
Nihad Krupić
U dijaspori
Za deset godina života u Kanadi Nihad Krupić završava Sprott Shaw College, dobija nogometnu trenersku licencu i vodi timove na turneje po pacifičkim zemljama, učestvuje u organizovanju Kongresa Bošnjaka Sjeverne Amerike, piše scenarije i uređuje kulturnoumjetničke i vjerske programe širom Sjeverne Amerike, postaje član redakcijskog kolegija ¨Bošnjaci.net, upisuje University of Pheonix, (International Business management).
5. vijek p. n. e.
Pregled
mini|300px|Partenon u [[Atena|Ateni]]
5. vijek p. n. e. je karakterističan po tome što ga je na području Grčke i Mediterana došlo do procvata helenske civilizacije, odnosno brojnih novih dostignuća na polju kulture, umjetnosti, književnosti i filozofije na kojima se temelji današnja zapadna civilizacija.
Vijek je započeo kada se Perzijsko Carstvo u svom širenju na zapad sukobilo s grčkim polisima. Sukob je započeo kao jonski ustanak a potom prerastao u duge grčko-perzijske ratove u kojima je Grčka uspjela očuvati svoju nezavisnost. Među grčkim polisima je najveće bogatstvo i politički uticaj stekla Atena koja postaje glavno kulturno središte antičkog svijeta, u kojem u to vrijeme počinje tzv. klasični period. Atenska politička hegemonija je, s druge strane, izazvala reakciju drugih polisa kao što su Korint i Sparta, te je druga polovina vijeka obilježena dugotrajnim peloponeskim ratom koji je završio atenskim porazom, odnosno završetkom zlatnog doba Atene.
Nihad Krupić
U dijaspori
Nihad Krupić svojom prvom knjigom ¨Ram za sliku moje Bosne¨ želi uz božiju pomoć napraviti i otvoriti put povratka u svoju jedinu domovinu Bosnu i Hercegovinu, gdje bi jednog dana učio našu djecu da se život svagdje može uspješno graditi ali uz spoznaju kako se jedino u svojoj rodnoj zemlji potomcima ostavlja djelo, lik, dostojanstvo, vjera, kultura i tradicija.Na svakom drugom mjestu to traje samo za života (a počesto i kraće) glave familije, a na kraju se svako traženje uglavnom svede na poruku iz ovog kratkog poetskog izraza:
<blockquote style="border: 1px solid blue; padding: 2em;"> Kada jednom odeš gdje nisi bio,
Kada nađeš ono što nisi htio
voljećeš više ono gdje si prije bio
Ako se vratiš tamo gdje si prije bio
imati ćeš ono što si želio i htio.
Sora (Medvode)
mini|280px|Sora, rimokatolička crkva "Sv. Štefan" Sora je naseljeno mjesto u sastavu općine Medvode, regija Srednja Slovenija, Slovenija.
Historija
Do teritorijalne reorganizacije u Sloveniji nalazila se u sastavu grada Ljubljane, odn. stare općine Šiška.
Stanovništvo
Na popisu stanovništva 2011. godine, Sora je imala 446 stanovnika.
Napomena: ''U 2001. povećano za dio naselja Rakovnik.''
NGC 6782
NGC 6782 (također poznat kao ESO 142-1, IRAS 19195-6001 i PGC 63168) je prečkasta spiralna galaksija koja je udaljena oko 180 miliona sg od Zemlje i nalazi se u sazviježđu Paun. Najveći prečnik je 2,40 (126 hiljada sg) a najmanji 2,0 uglovnih minuta (105 hiljada sg). Prvo otkriće je napravio John Frederick William Herschel 12. jula 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Aphex Twin
Richard David James (rođen 18. augusta 1971), poznatiji po pseudonimu Aphex Twin, jest britanski elektronički muzičar iz Cornwalla. Čuven je po svom uticajnom i idiosinkrastičnom radu tokom 1990-ih u muzičkim žanrovima kao što su ambijentalni techno i IDM za koji je dobio masovne pohvale kritičara. Također je jedan od osnivača Rephlex Recordsa s Grantom Wilson-Claridgeom.
Izvorno objavljujući acid techno muziku pod pseudonimima AFX i Polygon Window, James je prvi put zadobio sveopšte pohvale kritičara za album Selected Ambient Works 85-92 iz 1992. godine. Postao je slavan i u glavnoj struji uz pomoć EP-a Come to Daddy iz 1997. i singla "Windowlicker" iz 1999. godine. Nakon objave albuma Drukqs 2001, James neko vrijeme nije objavljivao djela pod svojim glavnim pseudonimom, ali je objavio niz EP-ova Analord 2005. pod pseudonimom AFX. Aphex Twin vratio se 2014. s novim albumom Syro za koji je osvojio nagradu Grammy za najbolji dance/elektronički album.
Rani život
mini|James je odrastao u [[Cornwallu (na slici: litice u Land's Endu)]] James je rođen u Limericku (Irska) u velškoj porodici, a odrastao je u Lanneru (Cornwall) s dvije starije sestre, tamo provodeći "vrlo sretno" djetinjstvo tokom kojeg su "uglavnom smjeli raditi što su htjeli". Uživao je u tamošnjem životu, osjećajući se odijeljeno od obližnjih gradova i ostatka svijeta. Jedan od njegovih najranijih muzičkih eksperimenata u djetinjstvu bilo je igranje žicama koje su se nalazile unutar porodičnog klavira, što je slično eksperimentima s prepariranim klavirom kompozitora Johna Cagea. S devet godina počeo je kupovati kasete i kasetofone. James je bio učenik škole u Redruthu i izjavio je kako je kao jedanaestogodišnjak proizveo zvuk na Sinclairu ZX81 (kućnom računaru bez zvučnog hardvera): "Kad mi je bilo 11, osvojio sam 50 funti na takmičenju za taj program koji je na ZX81 stvarao zvuk. Niste mogli stvoriti zvuk na ZX81, ali sam se igrao s mašinskim jezikom i naišao na neke kodove koji su vraćali TV signal stvarajući tu vrlo čudnu buku kad biste pojačali glasnoću." Međutim, tu je tvrdnju opovrgnuo članak u časopisu Fact dokazavši da je druga osoba pobijedila na tom takmičenju i osvojila šest funti, a ne 50.
Prema riječima muzičara Benjamina Middletona, James je sljedeće godine počeo stvarati muziku. S dvanaest godina kupio je svoj prvi sintisajzer, koji je samostalno sastavio: "Počeo sam modificirati analogni sintisajzer i smeće koje sam kupio te postao ovisan o stvaranju zvukova. To me jako uzbuđivalo. U to vrijeme nisam baš slušao muziku." Kao tinejdžer radio je kao DJ u Shire Horse Innu u St Ivesu, s Tomom Middletonom u Bowgie Innu u Crantocku te na plažama u okolini Cornwalla. Studirao je na Kornvolskom fakultetu od 1988. do 1990. kako bi dobio nacionalnu diplomu u mašinstvu. Izjavio je da su, u pogledu njegovih studija, "muzika i elektronika išle ruka pod ruku". James je završio fakultet; prema riječima njegovog predavača, često je nosio slušalice tokom praktičkih vježbi, "bez sumnje razmišljajući o miksevima na kojima će kasnije raditi".
Rephlex Records i prva izdanja (1989–1991)
James se 1989. sprijateljio s Grantom Wilson-Claridgeom dok su svake druge sedmice radili kao DJ-evi u pubu Bowgie blizu Newquayja. Wilson-Claridgea zainteresirao je njegov set i, kada je otkrio da James pušta snimke vlastite muzike, predložio mu da zajedno snimaju albume. U početku je objavljivanje snimaka Aphex Twina na vinilu bio način za stvaranje muzike koju su htjeli čuti prijatelji dvojca; budući da zbog geografske izolacije nisu mogli doći do muzike koju su htjeli čuti, odlučili su stvoriti vlastitu.
Jamesovo prvo izdanje pod imenom Aphex Twin, kasnije promijenjenom u AFX, bio je dvanaestoinčni EP Analogue Bubblebath iz 1991. koji je objavio Mighty Force Records. Pjesmu "En Trance to Exit" snimio je s Tomom Middletonom, također poznatom pod imenom Schizophrenia. EP se našao na spisku pjesama Kiss FM-a, uticajne londonske radijske stanice, koja mu je pripomogla da postane uspješan.
James i Wilson-Claridge osnovali su Rephlex Records 1991. kako bi promovirali "inovaciju u dinamici Acida – obožavanog i neshvaćenog žanra house muzike koji su neki zaboravili, dok je drugima tek nov, pogotovo u Britaniji". James je od 1991. do 1993. objavio dva Analogue Bubblebath EP-a (jedan bez imena, a drugi pod imenom AFX) i EP Bradley's Beat pod pseudonimom Bradley Strider. Iako se preselio u London kako bi upisao elektronički kurs na Kingston Polytechnicu, priznao je Davidu Toopu da ga je prestao pohađati jer je želio nastaviti svoju karijeru u žanru techna.
Selected Ambient Works, I Care Because You Do i rani uspjeh (1992–1995)
Prvi studijski album Aphex Twina, Selected Ambient Works 85–92, objavljen je 1992. pod licencom R&S Recordsa i dobio je pohvale kritičara; John Bush sa sajta Allmusic opisao ga je "prekretnicom u ambijentalnoj muzici". Časopis Rolling Stone izjavio je sljedeće o albumu 2002. godine: "Aphex Twin proširio se daleko izvan ambijentalne muzike Briana Ena spajajući lijepe zvučne slike s okeanskim ritmovima i basističkim dionicama." Pitchfork je smatrao da se album "nalazi među najzanimljivijom muzikom stvorenom pomoću tastature i računara". Međutim, kritičari su istaknuli da su pjesme snimljene na kasetama i da je njihova kvaliteta zvuka bila uglavnom loša.
James je 1992. također objavio Xylem Tube EP i Digeridoo (prvi je reproducirao DJ Colin Faver na londonskoj radijskoj stanici Kiss FM) kao Aphex Twin, Pac-Man EP (zasnovan na arkadnoj igri) kao Power-Pill, i dva od svoja četiri Joyrex EP-a (Joyrex J4 EP i Joyrex J5 EP) kao Caustic Window. "Digeridoo" se našao na 55. mjestu ljestvice britanskih singlova te je za nju Rolling Stone rekao da je predvidio drum and bass. Napisao je "Digeridoo" kako bi raščistio publiku nakon ravea. Ova rana djela objavili su Rephlex Records, Mighty Force iz Exetera i R&S Records iz Belgije.
James je 1993. objavio Analogue Bubblebath 3; EP "On" i njegov remiksani EP; svoj drugi Bradley Strider EP, Bradley's Robot; još dva Caustic Window EP-a i svoja prva dva izdanja pod licencom Warp Records, Surfing on Sine Waves i "Quoth EP" kao Polygon Window. Godine 1994. Warp Records objavio je Selected Ambient Works Volume II, album koji sadrži manje beatova i melodičniji zvuk od prethodnog albuma. Imena pjesama opisana su simbolima strukturnih krugova od kojih je svaki bio uparen s pripadajućom slikom u knjižici albuma (osim pjesme "Blue Calx"). Kako bi dešifrirali nazive, slušaoci su trebali uporediti trajanje svake pjesme s veličinom simbola strukturnih krugova; naprimjer, ime prve pjesme (često nazivane "Cliffs") dobija se uparivanjem prvog simbola s prvom slikom (stjenovite litice). James je u časopisu The Wire i drugdje izjavio da su pjesme inspirirali lucidni snovi i sinestezija. Druga objavljena djela bila su četvrti Analogue Bubblebath; GAK (sačinjen od ranih demo snimaka poslanih Warp Recordsu) i Classics, kompilacija koja se sastoji od EP-a Digeridoo i Xylem Tube EP.
Za naslovnicu svog albuma iz 1995, ...I Care Because You Do, James je iskoristio sliku svog lica, motiv koji će ponoviti na mnogim naknadnim albumima. Pjesme na albumu napisane su između 1990. i 1994. te su raznolike po muzičkim stilovima Aphex Twina. Ovo je Jamesov posljednji album tokom 1990-ih na kojem je istaknut analogni sintisajzer. Zamolio je Philipa Glassa, kompozitora klasične muzike, da napravi orkestralnu verziju pjesme "Icct Hedral" (pjesme na ovom albumu), koja se na kraju pojavila na EP-u Donkey Rhubarb. James je iste godine objavio svoj EP Hangable Auto Bulb koji je popularizirao kratkotrajni drill 'n' bass stil.
Richard D. James Album i Come to Daddy (1996–2000)
U novembru 1995. časopis The Wire objavio je članak "Advice to Clever Children" ("Savjet pametnoj djeci"). U vrijeme intervjua Karlheinzu Stockhausenu poslana je kutija snimaka nekoliko muzičara (među kojima je bio i Aphex Twin) i Stockhausen je izjavio: "Pažljivo sam slušao djelo Aphex Twin Richarda Jamesa (sic): Mislim da bi mu dosta pripomoglo ako bi poslušao moje djelo "Pjesma mladeži", koje čini elektronička muzika i glas mladića koji pjeva sam sa sobom. Zato što bi onda odmah prestao sa svim tim postafričkim ponavljanjima i počeo tragati za promjenjivim tempima i ritmovima te ne bi dozvolio ponavljanje nekog ritma ako bi varirao do određene granice i ako ne bi bio usmjeren na određen način u svom slijedu varijacija." James, koji je Stockhausenov obožavalac, odgovorio je: "Mislim da bi trebao poslušati par mojih pjesama: "Digeridoo"; i onda bi prestao raditi apstraktne, nasumične uzorke uz koje ne možete plesati".
Richard D. James Album, Jamesov četvrti studijski album pod imenom Aphex Twin, objavljen je 1996. pod licencom Warp Records. Naziv albuma sadrži njegovo rodno ime (Richard David James), a na samom albumu pojavljuje se zvuk softverskog sintisajzera i nekonvencionalnih beatova. John Bush sa sajta AllMusic napomenuo je da je ovo bio prvi Jamesov studijski album na kojem se bavio jungle muzikom, komentirajući da je album "ekstremniji od gotovo svog junglea koji je u to vrijeme bio stvaran" s beatovima koji su bili naslagani preko sporijih melodija koje su karakterizirale Jamesove ranije ambijentalne radove. Pitchfork je smatrao da je u vrijeme njegove objave album bio jedan od "agresivnijih spojeva različitih elektroničkih oblika" i da "skoro brutalan kontrast među njegovim elementima stvara pečat koji je svjež još od 1996." Muzički kritičari pohvalili su album te se našao na 40. mjestu Pitchforkove ljestvice "Top 100 albuma iz 1990-ih". Također se našao na 55. mjestu NME'-ovog spiska "Top 100 albuma svih vremena" 2003. godine.
James je sljedeće godine zadobio pažnju nakon objave svog EP-a Come to Daddy. Naslovna pjesma nastala je kao parodija na death metal i James je o njoj izjavio: "Come to Daddy nastala je dok sam hodao po kući, živcirao se i radio na tom lošem death metal jingleu. Tad je bila reklamirana i za nju je nastao spot, a ta je mala ideja koju sam imao, koja je bila šala, postala nešto veliko. To uopšte nije bilo u redu." Muzički spot za pjesmu režirao je Chris Cunningham, a Jamesa je razočarao njen uspjeh. Nasljedio ju je "Windowlicker", kritički i komercijalno uspješan singl; muzički spot za singl također je režirao Cunningham i nominiran je za nagradu Brit za Najbolji britanski video 2000. godine.
Drukqs, Analord i the Tuss (2000–2009)
mini|lijevo|Aphex Twin tokom nastupa 2007. Aphex Twin je 2001. objavio Drukqs, eksperimentalni dvostruki album na kojem su prisutni računarsko-upravljani klavir (inspiriran muzikom Erika Satieja i Johna Cagea) i abrazivne, brze, detaljno programirane pjesme. Nazivi pjesama uglavnom su napisani na kornijskom – naprimjer: "Jynweythek Ylow" ("Muzika stroja"). Rolling Stone izjavio je da su klaviristička djela "besciljno prekrasna". Album je podijelio recenzente; budući da je Jamesovo sljedeće veće izdanje objavila njegova vlastita diskografska kuća, Rephlex, neki su vjerovali da je Drukqs objavljen kako bi se prekinuo ugovor s Warp Recordsom. Muzičar je novinarima rekao da je u avionu slučajno ostavio MP3 player koji je sadržavao velik broj novih pjesama (znane kao "Aphex Twin – neobjavljene pjesme") i da je ubrzao objavu albuma kako bi spriječio da album procuri na internet. James je iste godine objavio kratkotrajni EP, 2 Remixes By AFX, koji sadrži remiksane pjesme 808 Statea i DJ Pierrea. Na njemu se usto nalazila i neimenovana treća pjesma koja se sastoji od SSTV-slike s visokofrekventnim zvukovima koja se prikladnim softverom (npr, MultiMode za Mac ili MMSSTV za Windows) mogla dekodirati u vidljivu sliku. James je 2002. nominiran za nagradu Brit za Najboljeg Britanca.
Godine 2005. James je pod svojim prethodno korištenim pseudonimom AFX objavio svoju jedanaestodijelnu seriju Analord: čini ju ukupno 11 EP-a od ukupno 42 pjesme (prvobitno su po EP-u bile dvije do četiri pjesme). Serija je bila napravljena reproduciranjem i sekvenciranjem analogne i digitalne elektroničke muzičke opreme kao što su sintisajzer i bubnjarska mašina (uglavnom Roland 303, 808 i 909) koje su bile snimljene na magnetsku vrpcu i na kraju otisnute na gramofonsku ploču. James se također poslužio svojom zbirkom starijih sintisajzera i bubnjarskih mašina od kojih su neke u to vrijeme već bile rijetke. Neke knjižice albuma sadrže fotografije rijetkih sintisajzera poput Synton Fenixa, sekvencera Roland MC-4, koji je ozloglašen po složenom procesu programiranja, i Rolanda TB-303.
James je pedantno snimao, masterirao i otisnuo ploče. Koristio je nekoliko presa za ploče dok nije bio zadovoljan kvalitetom svakog EP-a. James preferira ploče i kasete nad digitalnim djelima. Međutim, suvlasnik diskografske kuće, Wilson-Claridge, uvjerio ga je da objavi kompilaciju na CD-u (Chosen Lords) s deset pjesama iz serije Analord. Seriji Analord je u decembru 2009. dodano još 20 pjesama (mogu se preuzeti sa zvaničnog sajta Rephlex Recordsa) i sada svaki EP sadrži do devet pjesama.
mini|alt=Pozornica osvijetljena crvenim svjetlima|Aphex Twin uživo 2008.
Mediji su 2007. počeli nagađati da Aphex Twin snima pod novim pseudonimom The Tuss, iako se projekt pripisivao imenima "Brian Tregaskin" i "Karen Tregaskin". The Guardian i ostale novine pisale su o glasinama da je The Tuss pseudonim Richarda D. Jamesa ili da je projekt saradnja s njim. Suprotstavljajući se takvom mišljenju, Rephlexov suosnivač, Grant Wilson-Claridge, u e-mail intervjuu 2007. izjavio je da e-mail The Tuss nije James, izjavljujući: "Čini se da su ljudi zainteresiraniji za nagađanja i slavne osobe nego za sadržaj, kvalitetu ili muziku. Pazite da ne propustite nešto vrlo dobro što nije baš slavno." Međutim, sve pjesme The Tussa uvrštene su u BMI-jev repertoar pod imenom "James Richard David" i dva The Tussova djela koriste se Yamahom GX1, vrlo rijetkim i skupim analognim sintisajzerom za koji se zna da je u Jamesovom vlasništvu.
Saul Bellow
Saul Bellow ( Lachine, Québec, Kanada, 10. juni 1915. - Brookline, Massachusetts, SAD, 5. april 2005.), američki književnik, dobitnik je Nobelove nagrade za književnost iz 1976.
Aphex Twin
Drukqs, Analord i the Tuss (2000–2009)
Kad je Syro najavljen 2014, Bleep.com potvrdio je da je The Tuss drugi naziv za Aphex Twina. U intervjuu koji je prethodio Syru s holandskim časopisom OOR, James je konačno potvrdio da je bio zaposlen "snimajući dva EP-a kao The Tuss".
Syro i SoundCloud (2010–2015)
U intervjuu s britanskim časopisom Another Man u oktobru 2010, James je izjavio da je završio šest albuma (među kojima je bila i preuređena verzija neobjavljenog Melodies from Marsa, djela koji je prvobitno bio u pripremi tokom rada na albumu Richard D. James Album).
Saul Bellow
Biografija
Saul Bellow rođen je 1915. kao Solomon Bellows u Lachineu, predgrađu Montréala. Njegovi roditelji bili su jevrejski doseljenici iz ruskog grada Sankt Petersburga. Odrastao je u Chicagu, kamo se njegova obitelj preselila kad mu je bilo 9 godina, u zajednici koja je usred dinamike modernog velegrada sačuvala tradicionalne etničke osobine. Odjeci takve mladosti djeluju na junake njegovih romana. On je pripovjedač s jakim smislom za smiješno čiji likovi nastoje svoju nesigurnost i potištenost prevladati smionim naporom da se otvore prema životnim mogućnostima. Bellow je dvije godine studirao na univerzitetu University of Chicago, a nakon toga je prešao na Northwestern University, gdje je diplomirao antropologiju. Predavao je na univerzitetima University of Minnesota, New York University, Princeton University, University of Chicago, Bard College i Boston University. 1993. je iz Chicaga preselio u Brookline u Massachusettsu, gdje je 2005. umro u dobi od 89 godina. Pokopan je na jevrejskom groblju u Brattleborou u Vermontu.
Senica
Slovenija:
Aphex Twin
Syro i SoundCloud (2010–2015)
U junu 2011. Jamesa su intervjuirale španske novine El País. Kada su ga upitali o šest albuma, James je odgovorio: "Već je sastavljeno više od 10 ili 11, a i puno je pjesama siročad". Također je komentirao da će se novi album "ubrzo pojaviti" i da je razlog za to što je puno vremena prošlo od objave njegovog posljednjeg albuma bio taj što se razvodio od svoje supruge, no neki su obožavaoci pretpostavili da je takav komentar zapravo šala. U septembru 2011. James se pojavio kao Aphex Twin na koncertu u počast avangardnom poljskom kompozitoru Krzysztofu Pendereckom. Uz Radioheadovog gitarista Jonnyja Greenwooda James je izveo svoj remiks Pendereckove "Tužaljke za žrtve Hirošime", kao i svoju verziju "Polimorfije" na počasnom koncertu u Poljskoj. Sljedeći je mjesec Aphex Twin bio dio postave koja je nastupila na pariskom festivalu Pitchfork Music Festival.
Saul Bellow
Djela
U romanima o sinovima židovskih doseljenika u Ameriku Čovjek u iščekivanju (Dangling Man, 1944), Žrtva (The Victim, 1947), Ne propusti dan (Seize the Day, 1956) daje sliku potištena otuđenika u velegradu, a ta slika prerasta u bujnu, afirmativnu viziju čovjeka koji svoje odnose prema drugim ljudima gradi izvan konvencija ekonomske i karijerističke discipline u romanu Doživljaji Augiea Marcha (The Adventures of Augie March, 1953).
Filozofija, traganje i spoznaje iz moderne antropologije tvore bitan sadržaj burlesknog romana Henderson, kralj kiše (Henderson the Rain King, 1959), a simbolika u romanu Herzog (1964) seže do razine izvornog mita o suvremenom američkom intelektualcu. Među zadnjim romanima o kompleksnom odnosu između društva i pojedinca ističu se Humboldtov dar (Humboldt’s Gift, 1975), Dekanov prosinac (The Dean’s December, 1982) i Ravelstein (2000).
Aphex Twin
Syro i SoundCloud (2010–2015)
Caustic Window, album iz 1994 (prvobitno objavljen u testnoj verziju u nakladi od barem pet primjeraka koji su poslani µ-ziqu, Cylobu i suosnivaču Rephlexa, Grantu Wilson-Claridgeu), objavljen je 16. juna 2014. u digitalnoj verziji za podupirače kickstarterske kampanje u kojoj se organizirala kupovina gramofonske ploče koju je prodavao anonimni prodavač na Discogsu. Kupovinu ploče i naknadnu ekstrakciju podataka s nje organizirao je We Are the Music Makers, internetski forum o elektroničkoj muzici. Skupno finansiranje odobrili su Rephlex Records i James te je svaki doprinosilac smio zadržati svoj digitalni primjerak albuma. Kad je kampanja završila, ploča je stavljena na aukciju na eBayu i kupio ju je Markus Persson, dizajner videoigre Minecraft.
Zvanično saopštenje za štampu podijelio je internetski muzički časopis Pitchfork 21. augusta 2014, objavljujući čitaocima naslovnicu albuma i detalje o njemu. Diskografska kuća Warp objavila je Syro 23. septembra 2014, a njegovu je naslovnicu, koja nalikuje na račun, stvorio studio Designers Republic. Ograničenu box set verziju albuma od 200 primjeraka objavio je Bleep. Zainteresirani kupci trebali su se prijaviti za lutriju kako bi se kvalificirali.
James je 23. januara 2015. objavio EP Computer Controlled Acoustic Instruments pt2.
Od januara do novembra 2015. anonimni korisnik – služeći se imenima "user487363530", "user4873635301", "user48736353001" i naposljetku "user18081971" – na SoundCloudu je objavio 268 pjesama (kasnije uklanjajući pjesme "4 Red Calx" i "5 Girl Boy Dark Version"). Philip Sherburne izjavio je u Pitchforku: "... obilježja produkcije podsjećaju na određene trenutke u Jamesovom katalogu ... možete čuti iste mašine, iste procese i, iznad svega, iste ideje – ako ovo nije James, onda je muzičar koji mu je u svemu ravan, a kakve li su šanse da bi neko takav mogao ostati neotkriven sve ove godine?"
Mike Paradinas (μ-Ziq), koji je radio s Jamesom na albumu Expert Knob Twiddlers iz 1996, potvrdio je autentičnost nekoliko pjesama. Isti dan zvanični profil Aphex Twina na Twitteru podijelilo je link prema profilu korisnika "user48736353001" na SoundCloudu. U članku za Guardian Stuart Aitken izjavio je kako bi eksperimenti Aphex Twina na SoundCloudu i ostalim digitalnim medijima trebali ohrabriti muzičare da na sličan način istraže kreativne mogućnosti interneta.
Dana 27. februara 2015. James je na SoundCloudu stvorio spisak za reprodukciju pod imenom "saw 1.5" koji se sastojao od 11 pjesama, vrlo vjerojatno onih koje se nisu našle na albumu Selected Ambient Works 85-92. Komentirao je da "ima još verzija pjesama koje su bile objavljene na [albumu] SAW 1, one će se, nadam se, jednog dana naći na reizdanju, stoga ih čuvam za to." James je u maju kompilirao 36 pjesama u spisak za reprodukciju "Surfing on Sine Waves 2" i izjavio: "Sve je masterirano kako spada, volio bih da Warp ovo objavi, možda kao dvostruki album." Jamesov sekundarni račun na SoundCloudu, na kojem je bilo 200 i više objavljenih pjesama, izbrisan je 6. maja 2015. bez ikakvog objašnjenja. Dva dana kasnije račun se ponovo pojavio pod imenom "user18081971", sadržavajući svih dvjestotinjak pjesama i sve prethodno napisane komentare. Novo ime odnosi se na Richardov datum rođenja, 18. august 1971.
Richard je 1. jula 2015. na zvaničnom računu Aphex Twina na SoundCloudu objavio novu pjesmu i najavio novi EP, pod imenom Orphaned Deejay Selek 2006-2008, vrativši se svojem pseudonimu AFX po prvi put od serije Analord. Otada su skoro sve pjesme na soundcloudskom računu user18081971 bile izbrisane.
Cheetah i Collapse (2016–danas)
Aphex Twin je 5. juna 2016. objavio plakat kojim je najavio svoj nadolazeći EP Cheetah. EP sadrži neke pjesme koje su bile na Richardovom SoundCloudu. EP je objavljen 8. jula. Za pjesmu "CIRKLON3 [ Колхозная mix ]" objavljen je i muzički spot koji je režirao Ryan Wyer, tada dvanaestogodišnji obožavalac Aphex Twina iz Rusha (Irska). Wyer je neko vrijeme objavljivao videozapise o svom zanimanju za Aphex Twina te su na njih naišli James i Warp koji su ga zamolili da snimi zvanični spot. Bio je to prvi zvanični spot za pjesmu Aphex Twina u 17 godina.
James je 3. juna 2017. nastupio na festivalu Field Day i objavio EP London 03.06.17 u ograničenoj nakladi. Jamesov je nastup na internetu pratio NTS Radio i naknadno je objavljen na YouTubeu. Sljedeći dan, nakon Jamesovog nastupa na festivalu Forbidden Fruit u Kilmainhamu, Ryan Wyer je s svojim roditeljima došao na pozornicu kako bi pozdravio publiku. Wyer je objavio vlog u kojem je prikazao svoje iskustvo iza kulisa tokom Jamesovog nastupa.
Prodavnica albuma u Ypsilantiju, pod imenom Technical Equipment Supply (TECH.EQPT.SPLY), 19. juna 2017. objavila je jedinstveno djelo koje je sadržavalo dvije pjesme Aphex Twina koje su bile izbrisane na SoundCloudu.